Svečanom akademijom i posjetom mjestu razmjene u Nemetinu Hrvatsko društvo logoraša srpskih koncentracijskih logora obilježit će 25. godišnjicu razmjene svi za sve kada je iz srbijanskih logora razmijenjeno 714 ratnih zarobljenika. To je ujedno dan kada se obilježava „Dan sjećanja na zatočenike neprijateljskih logora tijekom Domovinskog rata“.

– Poslije tjedana i mjeseci zatočeništva nismo vjerovali da nas vode na razmjenu. Trajalo je to cijeli dan, a u pojedinim trenucima smo mislili kako je sve gotovo i da od toga nema ništa... Na kraju razmjena je ipak obavljena i 714 zatočenika iz više srbijanskih logora pušteno je na slobodu – kaže predsjednik Hrvatskog društva logoraša srpskih koncentracijskih logora Danijel Rehak, koji je i sam toga dana razmijenjen.

Najveći dio toga dana razmijenjenih logoraša bio je iz Vukovara i Slavonije.